CELEX: 32018D1958
Language: et
Date: 2018-12-06 00:00:00
Title: Nõukogu rakendusotsus (EL) 2018/1958, 6. detsember 2018, millega nimetatakse ametisse EKP järelevalvenõukogu esimees

12.12.2018   
               
               
                  ET
               
               
                  Euroopa Liidu Teataja
               
               
                  L 315/25
               
            
         NÕUKOGU RAKENDUSOTSUS (EL) 2018/1958,
         6. detsember 2018,
         millega nimetatakse ametisse EKP järelevalvenõukogu esimees
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artikli 26 lõiget 3,
         ning arvestades järgmist:
         
                     (1)
                  
                  
                     Nõukogu võttis 15. oktoobril 2013 vastu määruse (EL) nr 1024/2013, millega antakse Euroopa Keskpangale (EKP) eriülesanded seoses krediidiasutuste usaldatavusnõuete täitmise järelevalve poliitikaga.
                  
               
                     (2)
                  
                  
                     EKP-le antud ülesandeid peaks kavandama ja täitma täielikult selle järelevalvenõukogu, mis koosneb esimehest, aseesimehest, neljast EKP esindajast ja iga osaleva liikmesriigi riikliku pädeva asutuse ühest esindajast.
                  
               
                     (3)
                  
                  
                     Järelevalvenõukogu on peamine organ EKP järelevalveülesannete täitmisel. Määrusega (EL) nr 1024/2013 anti seetõttu nõukogule õigus nimetada ametisse järelevalvenõukogu esimees ja aseesimees.
                  
               
                     (4)
                  
                  
                     Nõukogu nimetas esimese järelevalvenõukogu esimehe ametisse 16. detsembril 2013 nõukogu rakendusotsusega 2013/797/EL (2). Määruse (EL) nr 1024/2013 artikli 26 lõike 3 kohaselt kestab järelevalvenõukogu esimehe ametiaeg viis aastat ja seda ei saa pikendada.
                  
               
                     (5)
                  
                  
                     Kooskõlas määruse (EL) nr 1024/2013 artikli 26 lõikega 3, tuginedes avalikule valikumenetlusele pangandus- ja finantsküsimustes tunnustatud ja erialaste kogemustega isikute hulgast ning pärast järelevalvenõukogu ärakuulamist esitas EKP 7. novembril 2018 Euroopa Parlamendile ettepaneku nimetada Andrea ENRIA järelevalvenõukogu esimeheks. Euroopa Parlament kiitis kõnealuse ettepaneku heaks 29. novembril 2018,
                  
               ON VASTU VÕTNUD KÄESOLEVA OTSUSE:
         
            Artikkel 1
            Andrea ENRIA nimetatakse Euroopa Keskpanga järelevalvenõukogu esimeheks viieks aastaks alates 1. jaanuarist 2019.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
            Seda kohaldatakse alates 1. jaanuarist 2019.
         
         
            Brüssel, 6. detsember 2018
            
               
                  Nõukogu nimel
               
               
                  eesistuja
               
               H. KICKL
            
         
         
            (1)  ELT L 287, 29.10.2013, lk 63.
         
            (2)  Nõukogu 16. detsembri 2013. aasta rakendusotsus 2013/797/EL, millega rakendatakse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT L 352, 24.12.2013, lk 50).